Indiferent despre cine ar fi vorba, decesul unuia dintre părinți este un moment greu pentru oricine. La fel de greu a fost și pentru Oana, după data de 23 februarie, când mama acesteia, Mioara Roman s-a stins din viață. Dar, cu doar câteva zile înainte, Oana avea să facă un ultim gest. Citește mai departe și află care a fost ultimul lucru pe care Oana l-a făcut pentru Mioara Roman.
Ziua de 23 februarie a fost și va rămâne o zi plină de durere și emoții pentru întreaga familiei a regretatei Mioara Roman. Fiica acesteia, Oana, a fost cea care s-a ocupat de toate pregătirile aferente funerariilor mamei sale, și așa cum recunoștea, nu i-a fost ușor. De altfel, așa cum spuneau și apropiații, au existat și momente de panică pentru Oana Roman după înmormântare.
A trecut aproape o lună de moartea mamei sale, iar fiica acesteia are totuși puterea de a vorbi despre ultimele momente din viiața mamei sale, astfel că s-a aflat și care a fost ultimul lucru pe care l-a făcut pentru Mioara Roman, iar momentul a bucurat-o enorm pe fosta soţie a lui Petre Roman.
După cum bine se știe, Oana a fost cea care a avut grijă de mama ei în acești ultimi ani grei de viață, perioadă în care aceasta s-a luptat cu o boală grea, degenerativă, fiind în cele din urmă internată într-un centru de îngrijire specială. Recent, Oana a decis să vorbească despre ultimele luni din viața mamei sale, iar cei care au urmărit interviul difuzat de Antena 3, au aflat și care a fost ultimul lucru pe care l-a făcut pentru Mioara Roman:
"Țin minte că ultima noastră întâlnire, practic cu o zi înainte ca eu să plec cu Isa, de ziua ei, așa cum făceam în fiecare an, și culmea, era o perioadă în care mama era foarte bine, am fost la ea și, nu știu de ce, am simțit în acea zi să-i citesc.
Și am citit un eseu scris de Petru Creția despre Omul Valah, și care era plin de umor, în care vorbea despre metehnele românilor. I-am citit mamei acest eseu, am râs cu ea, și la final am întrebat-o: Mamă, ți-a plăcut?, și ea mi-a zis: <<Splendid!>>, și practic aia a fost ultima mea întâlnire cu ea.
A fsot ultimul cuvânt pe care ea mi l-a spus, care a avut legătură cu cititul, deci cu o carte care a definit, practic, întreaga ei viață.", a povestit Oana Roman.
Acest emoționant episod se întâmpa cu doar câteva zile înainte de data fatidică de 23 februarie, dar așa cum preciza vedeta, este unul din cele mai prețioase momente petrecute alături de mama sa, și care îi va rămâne întipărit în memorie pentru mult timp:
"Așa a fost ultima mea întâlnire cu ea – despre o carte – și despre Petru, care a fost cel mai bun prieten al lui tata și al ei.
A fost pentru noi o personalitate absolut definitorie în casă și, cumva, vezi, că și finalul ăsta a fost unul cu o anumită însemnătate, că a fost legat de unul dintre lucrurile pe care le iubea cel mai mult în viață, și anume cărțile și cititul.
Și faptul că eu ultima oară când m-am întâlnit cu ea am putut să-i citesc dintr-o carte, pentru mine este un lucru extraordinar", a mărturisit Oana Roman, în cadrul unei emisiuni de la Antena 3.
La aproape o lună de la dispariția Mioarei Roman, suferința este încă proaspătă, iar amintirile sunt extrem de vii în sufletul familiei și a celor apropiați. Iar, deși se spune că lucrurile se estompează în timp, relația unui copil cu mama sa, chiar și după moartea, este una extrem de strânsă.